Σουόνσι Σίτι

Η Σουόνσι Σίτι (ουαλικά: Clwb Pêl-droed Dinas Abertawe, αγγλικά: Swansea City Association Football Club) είναι μια ουαλική επαγγελματική ομάδα ποδοσφαίρου η οποία έχει ως έδρα την πόλη Σουόνσι της Ουαλίας. Αγωνίζεται στην αγγλική Τσάμπιονσιπ. Η ομάδα δίνει τους εντός έδρας αγώνες της στο Λίμπερτι Στέιντιουμ.

 Ιστορία 
Η  Σουόνσι Σίτι ιδρύθηκε το 1912 και έγινε μέλος της Φούτμπολ Λιγκ το 1921. Έπαιξε στην παλιά Φούτμπολ Λιγκ Φέρστ Ντιβίζιον (την σημερινή Πρέμιερ Λιγκ), την περίοδο 1981-1982 τερματίζοντας στην έκτη θέση. Ακολούθως υποβιβάστηκε. Την περίοδο 2010-11 προβιβάστηκε ξανά στην Πρέμιερ Λιγκ μετά την νίκη της στα πλέι-οφ ανόδου της (Τσάμπιονσιπ και έτσι αποτελεί το πρώτο ουαλικό σωματείο που αγωνίστηκε στην κατηγορία από τότε που ονομάστηκε Πρέμιερ Λιγκ.

Ο σύλλογος ήταν γνωστός ως Σουόνσι Τάουν (αγγλικά: Swansea Town) μέχρι το 1969, όταν υιοθέτησε το όνομα Σουόνσι Σίτι για να αντικατοπτρίζεται σ' αυτό η αλλαγή του Σουόνσι σε πόλη. Από το 2005 η Σουόνσι Σίτι παίζει τα εντός έδρας παιχνίδια της στο Λίμπερτυ Στάντιουμ. Πριν το 2005 έδρα της ομάδας ήταν το Βετς Φιλντ.

Η Σουόνσι Σίτι και οι οπαδοί της είναι ανεπίσημα γνωστοί ως «Τζακς». Μια εξήγηση για αυτό το όνομα είναι ότι κατά τον 17ο αιώνα, οι ναύτες από το Σουόνσι ήταν σεβαστά άτομα και κάθε «Σουόνσι Τζακ» ήταν ελεύθερος να ακολουθήσει κάποιο πλήρωμα χάρη στην φήμη της πόλης για καλούς ναύτες. Παρ' όλα αυτά, πολλοί είναι αυτοί που πιστεύουν ότι το όνομα προέρχεται από το φημισμένο ναυαγοσωστικό σκυλί «Σουόνσι Τζακ».

 Επιτυχίες 
.

Πρωταθλήματα
Σέκοντ Ντιβίζιον/Τσάμπιονσιπ (δευτέρου επιπέδου κατηγορία)
Προβιβασμός (1): 1980–81
Νικήτρια πλέι-οφ (1): 2010–11
Θερντ Ντιβίζιον Σάουθ/Λιγκ Ουάν (τρίτου επιπέδου κατηγορία)
Πρωταθλήτρια (3): 1924–25, 1948–49, 2007–08
Προβιβασμός (1): 1978–79
Φορθ Ντιβίζιον/Ντιβίζιον Θρι/Λιγκ Του (τέταρτου επιπέδου κατηγορία)
Πρωταθλήτρια (1): 1999–2000
Προβιβασμός (3): 1969–70, 1977–78, 2004–05
Νικήτρια πλέι-οφ (1): 1987–88
Ουαλική Φούτμπολ Λιγκ
Πρωταθλήτρια (12): 1912–13, 1924–25, 1925–26, 1933–34, 1934–35, 1935–36, 1950–51, 1961–62, 1962–63, 1963–64, 1964–65, 1975–76

Κύπελλα
Λιγκ Καπ Αγγλίας
Κυπελλούχος (1): 2012–13
Φούτμπολ Λιγκ Τρόφι
Νικήτρια (2): 1993–94, 2005–06
Κύπελλο Ουαλίας
Κυπελλούχος (10): 1912–13, 1931–32, 1949–50, 1960–61, 1965–66, 1980–81, 1981–82, 1982–83, 1988–89, 1990–91
Πρέμιερ Καπ Ουαλίας
Νικήτρια (2): 2004–05, 2005–06

 Ευρωπαϊκές συμμετοχές 
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.

 Περίοδος Διοργάνωση Γύρος Αντίπαλος Εντός Εκτός Συνολικό Αποτέλεσμα Πηγή 1961-62 Κύπελλο Κυπελλούχων Προκριματικός  Καρλ Τσάις Ιένα 2–2 1–5 3–7  1966-67 Κύπελλο Κυπελλούχων  Α΄ γύρος  ΠΦΚ Σλάβια Σόφιας 1–1 0–4 1–5  1981-82 Κύπελλο Κυπελλούχων  Α΄ γύρος  1. ΦΚ Λοκομοτίβ Λειψίας 0–1 1–2 1–3  1982-83 Κύπελλο Κυπελλούχων  Προκριματικός  Σπόρτινγκ Κλούμπε ντε Μπράγκα 3–0 0–1 3–1  Α΄ γύρος  Σλιέμα Γουόντερερς ΦΚ 12–0 5–0 17–0  Β΄ γύρος  Παρί Σεν Ζερμέν 0–1 0–2 0–3  1983-84 Κύπελλο Κυπελλούχων  Προκριματικός  1. ΦΚ Μαγδεμβούργο 1–1 0–1 1–2  1989-90 Κύπελλο Κυπελλούχων Α΄ γύρος  Παναθηναϊκός 2–3 3–3 5–6  1991-92 Κύπελλο Κυπελλούχων  Α΄ γύρος  ΑΣ Μονακό 1–2 0–8 1–10  2013–14 ΟΥΕΦΑ Γιουρόπα Λιγκ Γ΄ προκριματικός  Μάλμε ΦΦ 4–0 0–0 4–0  Πλέι-οφ  ΦΚ Πετρόλουλ Πλοϊέστι 5–1 1–2 6–3  Όμιλοι  ΦΚ Κουμπάν Κρασνοντάρ 1–1 1–1 2η θέση   ΦΚ Ζανκτ Γκάλεν 1–0 0–1   Βαλένθια ΚΦ 0–1 3–0  Γύρος των 32  ΣΣΚ Νάπολι 0–0 1–3 1–3 

 Παραπομπές 

 Εξωτερικοί σύνδεσμοι 



Κατηγορία:Ιδρύσεις αθλητικών συλλόγων το 1912
Κατηγορία:Ιδρύσεις ποδοσφαιρικών ομάδων το 1912

Κατηγορία:Ποδοσφαιρικές ομάδες Ουαλίας